बेसहारा पशु छोड़ने पर किसानों में खूनी झड़प, चार गंभीर जख्मी
बीतीदेर रात को गांव जेठूके से 60 के करीब खेतों में घूम रहे बेसहारा पशुओं को बांधकर तपा छोड़ने पहुंचे किसानों और तपा के किसानों के बीच खूनी झड़प हो गई।
इस दौरान किसानों के बीच जमकर लाठियां बरसीं और दोनों गुटों के किसानों ने एक-दूसरे पर पथराव किया। जिनमें चार लोग घायल हो गए। स्थिति बेकाबू होते देख पुलिस ने पूरे क्षेत्र को छावनी में बदल दिया।
फसलोंको नुकसान पहुंचा रहे बेसहारा पशु: गांवजेठूके के किसान दर्शन सिंह, चमकौर सिंह, हरदियाल सिंह, नेक सिंह, करनैल सिंह आदि 40-50 के करीब किसान बीती रात गांव से 60 के करीब पशु बांधकर उन्हें तपा छोड़ने के लिए पहुंचे तो ऐन मौके पर उन्हें रोक लिया। जिससे किसान आपस में भिड़ गए।
दोनों ने एक दूसरे पर लाठियां बरसाई और पथराव किया। सूचना मिलते ही डीएसपी तपा केसर सिंह, एसएचओ तपा मलकीत सिंह पुलिस पार्टी सहित पहुंचे लेकिन स्थिति बेकाबू हो गई। चार किसान जख्मी हो गए। एसएसपी के आदेशों के बाद छह थानों की पुलिस फोर्स ने घटनास्थल पर पहुंचकर पुरे क्षेत्र को पुलिस छावनी में बदल दिया। किसानों ने कहा कि गांवों और उनके खेतों में घूम रहे बेसहारा पशु जहां लोगों की परेशानी का सबब बने हुए हैं वहीं रात के समय ये पशु उनकी फसलों को खराब कर देते हैं। इस दौरान किसान सुखदेव सिंह, रेशम सिंह, प्रीतम सिंह और त्रिलोक सिंह गंभीर रूप से घायल हो गए, जिन्हें तपा के सरकारी अस्पताल में दाखिल करवाया गया है।
बैठककर जल्द करेंगे समाधान: एसडीएमतपा वरिंदर कुमार ने कहा कि लोगों से बैठक कर जल्द ही इस गंभीर समस्या का समाधान निकाला जाएगा। सभी पशुओं को गोशाला में छोड़ने के लिए विचार किया जा रहा है। (परवीन गर्ग)
10 दिन पहले भी किसानों में हुआ था टकराव
दसदिन पहले गांव ढिलवां और तपा के किसानों के बीच पशु छोड़ने के लेकर जमकर झड़प हुई और और ढिलवां के किसानों ने बरनाला-बठिंडा हाईवे पर जाम लगा दिया था। तब प्रशासनिक अधिकारियों ने पहुंचकर किसानों को जल्दी ही समस्या के समाधान का भरोसा दिलाया था।
किसान बोले- जागकर काटनी पड़ रही हंै रातें
तपाके किसान जसवीर सिंह, मलकीत सिंह, कमलजीत, लाभ सिंह, गुरमीत सिंह, जोगिंदर सिंह ने कहा कि उन्हें फसलों की रखवाली के लिए रोजाना खेतों में जागकर रातें काटनी पड़ती है। जबकि तपा के किसानों ने कहा कि शहर में पहले से ही 800 के करीब बेसहारा पशु घूम रहे हैं। किसानों ने चेतावनी दी कि अगर जल्दी ही इस गंभीर समस्या का समाधान ना किया गया तो पक्के तौर पर बरनाला-बठिंडा रोड पर जाम लगा दिया जाएगा।
अस्पताल में भर्ती जख्मी हुए किसान।
तपा: बेसहारा पशुओं की समस्या से परेशान लोग नारेबाजी करते हुए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva